„ Hore v horách, kde kopce vyliezajú jeden druhému na plecia, aby dovideli čo najďalej, pasú valasi ovce. Oviec je veľa, valasi dvaja a jeden pes.“

**Výzva na predkladanie projektov**

**Trasa valašskej kultúry – súťaž o najlepšie iniciatívy zdola**

**Cieľ grantového programu**

V regióne Horný Zemplín a Horný Šariš priblížiť najmä mladým ľuďom a deťom problematiku ovčiarstva, pastierstva, chovu oviec a súvisiacich ľudových tradícií a remesiel. Zmapovať ovčiarstvo v regióne a poukázať na vymierajúce tradície. Ďalším cieľom je podporiť rôzne inovatívne metódy neformálneho vzdelávania prostredníctvom aktivít občianskych združení a neformálnych skupín.

V rámci tejto výzvy bude v r. 2018 prerozdelených 20.000,-€.

**Oblasti podpory**

Neformálne vzdelávanie, obnova tradícií a spracovanie publikácií v oblastiach:

* pasenie oviec
* salaše a bačovia
* produkty vyhľadávané aj v minulosti
* **história (dejiny ovčiarstva - pasenia oviec v cieľovom regióne, stavby pastierov,... drevené kostolíky súvisiace s príchodom valašskej kultúry,...)**
* **výrobky**
* **odev**
* **pastierske umenie ( črpáky, formy na syr, palice, pastierske kabely)**
* **náradie** , lyžice, vahany, praslice, misky, stolčeky, svietniky, atď.
* hudba a hudobné nástroje ( pastiersky hudobný štýl, ľudová hudba)
* biče
* zvyky na salaši

**Podporené budú projekty, ktoré obsahujú konkrétne aktivity**. Viac informácií nájdete v časti *Hodnotenie projektov a zverejnenie výsledkov*.

**Oprávnení žiadatelia o grant**

O grant sa môžu uchádzať občianske združenia a neformálne skupiny, ktoré pôsobia v oblasti Horného Zemplína a Horného Šariša.

Každý predkladateľ môže predložiť len jeden projekt. V prípade nedodržania tejto podmienky, budú projekty z grantového kola vylúčené.

**Výška grantu**

Výška grantov poskytnutých v rámci Programu cezhraničnej spolupráce Interreg V-A Poľsko - Slovensko 2014 - 2020 v projekte *Trasa valašskej kultúry* v každom kole predstavuje sumu 2.000,-€ pre jeden projekt. Výška rozpočtu na jeden projekt musí byť prispôsobená tejto sume, inak bude projekt z hodnotenia vyradený ako neoprávnený. Všetky náklady budú hradené z účtu určeného na projekt po predložení účtovných dokladov.

**Z grantu je možné hradiť nasledovné typy nákladov:**

* čokoľvek, čo ponúkajú obchody; oficiálne sa tento tovar označuje ako **spotrebný**,  
  t.j. využijem ho priamo na jednotlivých aktivitách projektu
* lístky za cestu (autobus, vlak, MHD a pod.)
* služby na faktúru (rôzne druhy prenájmov, odborné služby, doprava objednaným

autobusom a pod.)

* strava, ubytovanie, občerstvenie

Rozpočet nesmie byť zložený len z jedného typu nákladov. Rozpočet musí byť naplánovaný efektívne, primerane k navrhovaným aktivitám a výsledkom.

Finančná spoluúčasť žiadateľa v rámci predkladaného projektu nie je nevyhnutná.

**Z grantu nie je možné hradiť:**

* cestovné náklady, ktoré nie sú priamo spojené s realizáciou projektu, amortizácia vozidla;
* prevádzkové náklady (nájomné a energie);
* investície
* odmeny
* bankové poplatky
* alkohol a cigarety
* materiál nesúvisiaci s obsahom projektu

**Časový harmonogram**

**08. 08. 2017** vyhlásenie grantového programu

**31.12.2017** 15:00 hod uzávierka pre podávanie žiadostí

**-** hodnotenie žiadostí

**-** zverejnenie výsledkov

**-** zmluvný proces s úspešnými žiadateľmi

**do septembra 2018** realizácia projektov

do **10** dní po ukončení realizácie projektu podanie záverečnej správy vrátane vyúčtovania

**Zasielanie projektov**

Žiadosti sa podávajú písomne na adresu : DO FÉNIX Snina

Gagarinova 1559/4

069 01 Snina

Súčasťou podania projektu je aj zaslanie scanu na adresu: [fenix@do-fenix.sk](mailto:fenix@do-fenix.sk)

**Hodnotenie projektov a zverejnenie výsledkov**

Z hodnotenia budú vylúčené žiadosti, ktoré:

* predloží neoprávnený subjekt;
* nedodržia termín uzávierky;
* nebudú spĺňať tematické zameranie grantového programu;
* nedodržia požadovanú výšku podpory (2 000 €);
* sú zamerané len na samotný nákup pomôcok.

Projekty, ktoré budú spĺňať požadované podmienky, vyhodnotí hodnotiaca komisia na základe nasledovných kritérií:

* významnou súčasťou projektu musí byť interaktivita s deťmi a mládežou od 6 do 30 rokov;
* projekt bude zameraný na rozvoj tvorivosti, komunikácie, tímovej práce;
* cieľom projektu je získavanie nových vedomostí a overenie si nových vedomostí v praxi;
* projekt je obsahovo kvalitný, zrozumiteľný, konkrétny a presvedčivý, sú jasné ciele, očakávané výsledky i aktivity, ktoré k nim vedú;
* rozpočet je naplánovaný efektívne, primerane k navrhovaným aktivitám a výsledkom;
* projekt musí byť plánovaný podľa časového harmonogramu výzvy, vrátane finančného čerpania;
* pri výbere úspešných projektov bude posudzovaná aj dlhodobá udržateľnosť projektu

Zoznam všetkých podporených predkladateľov a projektov bude zverejnený najneskôr 10. októbra 2017 na internetovej stránke www.snina.do-fenix.sk a www.do-fenix.sk.

Úspešní žiadatelia budú kontaktovaní ohľadom podpísania zmluvy na ich mailovej adrese.

**Konzultácie**

Svoje námety a samotné projekty môžete konzultovať osobne, telefonicky alebo mailom.

Kontaktná osoba v prípade konzultácie projektu telefonicky a mailom :

Mgr. Eva Pintérová, fenix@do-fenix.sk, tel. č.: 0910 929389

Kontaktná osoba v prípade konzultácie projektu osobne:

Mgr.Jozef Talarovič, Snina, Gagarinova 1559/4, tel. č. 0917 425648, [snina@do-fenix.sk](mailto:snina@do-fenix.sk).